Locomotiva RhB Ge 4/4 III
La locomotiva RhB Ge 4/4 III a l'è 'na locomotiva elettriga a scartament metrich de la Ferrovia Retiga.

Comè da classificazion svizzera di locomotiv el sò nomm el voeur dì che l'è la terza locomotiva de l'azienda a vess a scartament redutt, elettriga e con quatter ass, tucc motor.

Storia 
In del 1988 el traffigh in su la red, grazia a la vertura de la galleria de la Vereina, l'è cressuu fiss e donca la Retiga l'ha domandaa a la Brown Boveri e a la SLM de desviluppà 'na noeuva locomotiva elettriga.

El progett original a l'éra de desviluppà 'na version a sés ass de la locomotiva RhB Ge 4/4 II, che l'avaria avuu benefici de la noeuva linia, ma l'è staa deciduu poeu de fà 'na locomotiva bona per tutta la red e in del 1993 la entra in servizzi la prima unità.

In tra el 1994 e 'l 1999 n'hinn consegnaa alter dodes. Incoeu se veden a la guida de tucc i treni de la Galleria, degià che hinn i unegh che pòden tirà i treni cont i auto, ma hinn doperaa anca foeura de quèlla linia lì, soratutt in su la ferrovia de l'Albula.

El 13 de agost on treno tiraa de voeuna de 'sti locomotiv chi l'ha deraliaa a Tiefencastel e hinn staa ferii in 12.

Dettaj tecnegh 
La locomotiva la fonziona a 11 kV AC cont ona frequenza de 16⅔ Hz e 'na velocità massima de 100 km/h e la soa tecnologia l'è compagna de quèlla de la Re 460 di Ferrovij Federai Svizzer.

Di locomotiv compàgn giren in su la ferrovia Montreux-Oberland Bernois e la ferrovia Bière–Apples–Morges.

Lista di locomotiv

Galleria di foto

Bibliografia 
Belloncle, Patrick (2005). Das grosse Buch der Rhätischen Bahn: 1889–2001 [The Big Book of the Rhaetian Railway: 1889–2001]. Kerzers: Edition Viafer. ISBN 3952249408.

Riferiment

Alter progett 

Ge 4/4 III